***Obrazloženje prijave - obrazac TPO (nezaposlene osobe)***

1. Nakon što je nezaposlena osoba podnijela prijavu na javni poziv i preuzela obrazac TPO sa odgovarajućom šifrom (vaučerom) u statusu „odobrena“, dužna je u roku od 60 dana, od dana preuzimanja obrasca, pronaći poslodavca koju je isti spreman zaposliti.
2. Obrazac TPO vrijedi 60 dana od dana preuzimanja sa web portala: [www.fzzz.ba](https://eur05.safelinks.protection.outlook.com/?url=http%3A%2F%2Fwww.fzzz.ba%2F&data=05%7C01%7Csbibic%40fzzz.ba%7C2784f51674e14753a1ad08db5521c847%7C9130299bdbcb4353a276b3418ce501e2%7C0%7C0%7C638197375807301141%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=k7n9SryG7AU0ByPwL%2FaWWh5fhh2Qzf7vQpwbyiRCnUM%3D&reserved=0), odnosno najdalje do 1.8.2023. godine.
3. Prilikom podnošenja prijave po javnom pozivu poslodavac unosi obavezno šifru (vaučer) iz obrasca TPO, zajedno sa drugim podacima, te se opredjeljuje za varijantu perioda sufinansiranja i broj osoba.
4. Potpisom i ovjerom ove prijave nezaposlena osoba potvrđuje da je upoznata s Programom sufinansiranja zapošljavanja 2023, te pristaje na uvjete utvrđene istim.

***Obrazloženje prijave poslodavca (poslodavci)***

1. Po uspješno okončanom postupku prijave na javni poziv 2023, poslodavac je dužan, u roku koji ne može biti duži od 15 dana od dana zaprimanja obavijesti kantonalne/županijske službe za zapošljavanje o odobrenoj prijavi, dostaviti istoj, radi zaključenja ugovora o sufinanciranju zapošljavanja, sljedeću dokumentaciju:

* isprintanu *Prijavu na Javni poziv*, ovjerenu i potpisanu od ovlaštene osobe (za svaku mjeru pojedinačno),
* ugovore o radu s nezaposlenim osobama čije se zapošljavanje sufinancira, a koje je poslodavac zaposlio nakon podnošenja prijave,
* Uvjerenje Porezne uprave Federacije BiH o izmirenim porezima i doprinosima ne starije od mjesec dana od dana objave javnog poziva ili Sporazum s Poreznom upravom Federacije BiH o izmirenju duga po osnovu poreza i doprinosa*. (Ukoliko poslodavac potpisuje više ugovora o sufinanciranju zapošljavanja po različitim mjerama, prilaže jedan original navedenih dokumenata, i kopije istih za ostale mjere na koje je aplicirao),*
* isprintan i popunjen *Obrazac o sufinanciranim osobama (Obrazac SO),* ovjeren i potpisan od ovlaštene osobe, koji je dostupan na web portalu Zavoda,
* *Obrazac TP* potpisan od nezaposlene osobe (samo za mjeru „Tražim poslodavca 2023“),
* dokaz na osnovu kojeg se iznos sufinanciranja povećava za 10% sukladno odredbama Programa,
* dokaz kojim se potvrđuje status demobiliziranog branioca/razvojačenog branitelja, odnosno demobiliziranog branioca/razvojačenog branitelja dobrovoljca (samo za mjeru „Zapošljavanje demobiliziranih branilaca/razvojačenih branitelja 2023“).

1. Rok za potpisivanje ugovora o sufinanciranju zapošljavanja, od strane poslodavca i nadležne Službe je 30 dana od dana slanja obavijesti Službe poslodavcu o odobrenoj prijavi, što podrazumjeva i dostavljanje potpisanih ugovora Zavodu. Rok za potpisavanje ugovora o sufinansiranju zapošljavanja, od strane Zavoda je 30 dana od dana prijema ugovora.
2. Za poslodavce, koji prijem radnika vrše putem agencija za državnu službu, rok za zaključenje ugovora od strane svih potpisnika o sufinanciranju zapošljavanja je 180 dana od dana podnošenja prijave na javni poziv.

U slučaju da poslodavac traži posredovanje u zapošljavanju, obavezan je obratiti se Službi zahtjevom za posredovanje u zapošljavanju u skladu s procedurama Službe. Rok za zaključenje ugovora od strane svih potpisnika o sufinanciranju zapošljavanja je 120 dana od dana podnošenja prijave poslodavca na javni poziv.

Za one poslodavce koji su imali status prijave ***„na čekanju“****,* a u međuvremenu su prešli u status **„odobren“**, Zavod će navedenu informaciju učiniti dostupnom Službi. Služba odmah po prijemu predmetne informacije poziva navedene poslodavce putem e-maila/ili drugim pisanim putem da se u roku od tri (3) dana izjasne da li žele sudjelovati u Programu, odnosno da li žele pristupiti proceduri zaključenja ugovora o sufinanciranju zapošljavanja, te u slučaju zainteresiranosti, da u roku od 15 dana od dana obavještenja dostave potrebnu dokumentaciju za zaključenje ugovora o sufinanciranju zapošljavanja.

Poslodavac može zaključiti ugovor o radu i izvršiti prijavu osobe na Poreznu upravu Federacije BiH - obrazac JS 3100 na dan apliciranja na Javni poziv, s tim što će se ugovor o sufinanciranju zapošljavanja zaključiti samo sa poslodavcima koji ispunjavaju uvjete Programa, u okviru raspoloživih sredstava.

Poslodavac, sudjelovanjem u Programu, pristaje da Zavod obrađuje njegove lične/osobne podatke u svrhu provođenja Programa, te da se njegovi podaci koji se odnose na naziv pravnog lica te ime i prezime fizičke osobe mogu objaviti na web portalu Zavoda: [www.fzzz.ba](http://www.fzzz.ba) u svrhu informiranja javnosti o prijavama na javni poziv te radi transparentnosti provođenja Programa.

Potpisom i ovjerom ove prijave poslodavac potvrđuje da je upoznat s Programom sufinanciranja zapošljavanja 2023 te pristaje na uvjete utvrđene istim.